**Ivan Ivanovitš Šiškin** (ven. Ива́н Ива́нович Ши́шкин; 25. tammikuuta (J: 13. tammikuuta) 1832 Jelabuga, Venäjän keisarikunta – 20. maaliskuuta (J: 8. maaliskuuta) 1898 Pietari) oli venäläinen taidemaalari ja maalaustaiteiden professori. Hän tuli tunnetuksi erityisesti mestarillisena puiden ja aarniometsien kuvaajana. Šiškinillä oli läheiset suhteet Venäjän maalaustaidetta uudistaneeseen vaeltajien eli peredvižnikkien koulukuntaan.

*Aamu mäntymetsässä*, 1889.
Ivan Šiškin syntyi vuonna 1832 Jelabugassa Vjatkan kuvernementissa, nykyisen Tatarstanin alueella, pikkuporvarilliseen perheeseen kauppiaan pojaksi. Hän kävi koulua Kazanissa, mutta vuonna 1848 hän keskeytti lukion, jotta hänestä ei omien sanojen mukaan tulisi "byrokraattia". Tämän jälkeen Šiškin opiskeli vuosina 1852–1856 Moskovan maalaus-, veisto- ja rakennustaiteen opistossa ja vuodesta 1856 Pietarin taideakatemiassa, josta hän valmistui vuonna 1860 parhain mahdollisin arvosanoin. Vuodet 1861–1866 Šiškin opiskeli taidemaalausta Saksassa ja Sveitsissä. Vuonna 1873 Pietarin taideakatemia kohotti hänet professoriksi, missä virassa hän toimi kuolemaansa asti. 

Šiškin teki elämässään satoja maisemamaalauksia ja tuhansia piirustuksia, joista useat hankki venäläinen kauppias ja taiteenkerääjä Pavel Tretjakov. Suurin osa Šiškinin tunnetuimmista maalauksista on nähtävillä Tretjakovin galleriassa Moskovassa tai Venäläisen taiteen museossa Pietarissa. 

Ivan Šiškin kuoli vuonna 1898 maalaustelineensä ääreen.

Teoksia
-------

* Talvi, 1890.*Talvi*, 1890.
* Tuulenkaatamat puut, 1888.*Tuulenkaatamat puut*, 1888.
* Puun kaato, 1867.*Puun kaato*, 1867.
* Ruispelto, 1878.*Ruispelto*, 1878.
* Metsän reunassa, 1877.*Metsän reunassa*, 1877.
* Villissä Pohjolassa, 1891.*Villissä Pohjolassa*, 1891.
* Maisema Polesiassa, 1884.*Maisema Polesiassa*, 1884.
* Tammilehto, 1887.*Tammilehto*, 1887.
* Metsä.*Metsä*.
* Ilta, 1882.*Ilta*, 1882.
* Koivulehto.*Koivulehto*.
* Tupa metsässä, 1870.*Tupa metsässä*, 1870.
* Metsän reuna, 1882.*Metsän reuna*, 1882.

Lähteet
-------

1. ↑  Шишкин Иван Иванович, Художник (Arkistoitu – Internet Archive) Биографии Известных Людей. Biographer.ru. Viitattu 15.9.2015. (venäjäksi)
2. ↑  Ivan Shishkin Biography and Paintings of Russian Forest Landscape Artist. Art Encyclopedia: 2011–12. Visual-arts-cork.com (englanniksi)

Aiheesta muualla
----------------

* Ivan Shishkin Olga’s Gallery. Abcgallery.com (englanniksi)
* Ivan Shishkin Tanais Gallery Tanais.info (englanniksi)

CommonsCommons
Wikimedia Commonsissa on kuvia tai muita tiedostoja aiheesta **Ivan Šiškin**.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Ruotsi
* Latvia
* Tšekki
* Australia
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz
* Musée d'Orsay
	+ 2
* RKD Artists
* ULAN

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* SNAC
* IdRef

 |

 |